கேள்வி: ஈன்றிக் வொன் இசுட்டீபன் என்பது என்ன?
பதில்: படிமம்:Georg Barlösius Heinrich von Stephan.jpg படிமம்:Stamp of Moldova 180.gif ஐன்றிக் வொன் இசுட்டீபன் (, சனவரி 7, 1831 - ஏப்ரல் 8, 1897) செருமானியப் பேரரசு பொது அஞ்சல் இயக்குநராகப் பதவி வகித்தவர். செருமனியின் அஞ்சல் சேவையை ஒழுங்கமைத்தவர் இவரே. 1874 ஆம் ஆண்டில் அனைத்துலக அஞ்சல் ஒன்றியம் நிறுவுவதிலும் பெரும்பங்கு இவருக்கு உண்டு. 1877 ஆம் ஆண்டில் செருமனியில் தொலைபேசிச் சேவையை இவர் அறிமுகப்படுத்தினார்.ஆண்டன் ஹூர்தமான் (2003) ''தொலைதொடர்புகளின் உலகளாவிய வரலாறு'' வைலி-ஐஇஇஇ, நியூ யார்க், [http://books.google.com/books?id=SnjGRDVIUL4C&pg=PA169 பக்கங்கள் 169&ndash;171],
கேள்வி: ஈன்றிக் வொன் இசுட்டீபன் - பிறப்பு பற்றி தகவல் சொல்.
பதில்: இசுட்டீபன் புருசிய இராச்சியம் பொமெரேனியாவில் உள்ள இசுட்டால்ப் (Stolp) என்னும் இடத்தில் 1831 ஆம் ஆண்டு சனவரி மாதம் ஏழாம் தேதி பிறந்தார்.
கேள்வி: ஈன்றிக் வொன் இசுட்டீபன் - பணிகள் பற்றி தகவல் சொல்.
பதில்: தொடக்கத்தில் இசுட்டீபன் அஞ்சல் சேவைப் பணியாளராக இருந்த காலத்தில், செருமனி 17 பிரிவுகளாகப் பிரிந்து இருந்தது. இவற்றின் அஞ்சல் சேவைகள் தனித்தனியான கொள்கைகளைக் கொண்டிருந்ததோடு கட்டணங்களும் வெவ்வேறாக இருந்தன. முதலில், அஞ்சல்கள் அனுப்புவதை இலகுவாக்குவதற்காக, செருமனி முழுவதற்கும் ஒரே கட்டண விகிதத்தை அறிமுகப்படுத்துவதில் இவர் கவனம் செலுத்தினார். அஞ்சல் சேவையைத் தரப்படுத்துவதும், அனைத்துலக மட்டத்தில் ஒழுங்கமைப்பதும் இவரது இலக்குகளாக இருந்தன. இந்த முயற்சியில், செருமனியின் அஞ்சல், தொலைபேசிச் சேவைகளை ஒன்றிணைத்ததுடன், 1874ல், பேர்ன் நகரில் நடந்த பன்னாட்டு அஞ்சல் மாநாடு ஒழுங்கு செய்வதிலும் முன்னின்று உழைத்தார். இந்த மாநாட்டிலேயே அனைத்துலக அஞ்சல் ஒன்றியம் நிறுவப்பட்டது. 1865 ஆம் ஆண்டிலேயே, செருமனியில் அஞ்சலட்டை அறிமுகப்படுத்த வேண்டும் என்னும் இவரது முன்மொழிவை இவர் 1870ல் அஞ்சல் சேவைகள் இயக்குநராகப் பதவியேற்ற பின்னரே நடைமுறைப்படுத்தினர். 1870 - 71 காலகட்டத்தில் நடைபெற்ற பிரான்சு-பிரசியப் போர்க்காலத்தில், களத்தில் இருந்த படைப்பிரிவுகளிடையே தொடர்புகளுக்கான ஒரு வழியாக அஞ்சல் அட்டைகள் பரவலாகப் பயன்பட்டன. செருமனியில் தொலைபேசியை அறிமுகப் படுத்தியமைக்காகவும் இவரை மக்கள் நினைவுகூருகின்றனர். தொலைத்தொடர்பு, அஞ்சல் சேவை ஆகிய துறைகளில் தூய செருமன் மொழிக் கலைச்சொல் உருவாக்குவதிலும் இவர் முனைப்பாகச் செயல்பட்டார். இதன் பின்னரே தொலைபேசி, அஞ்சல் தலை, முகவரி போன்றவற்றுக்கான தூய செருமன் மொழிச் சொற்கள் கிடைத்தன. இவ்வாறு உருவாக்கப்பட்ட சொற்கள் இசுட்டீபனால் ஏற்றுக்கொள்ளப்பட்டு 1870களில் பயன்பாட்டுக்கு விடப்பட்டன.